Vi booket dette stedet allerede 9 mnd før vi reiste til Roma og jeg har fått god informasjon fra Margrethe hele veien. Da vi ankom stedet var deres representant på plass og viste oss leiligheten og ga oss nøkkel som avtalt. Det var rent og ryddig og leiligheten viste seg å være minst like fin som på bildene. Det manglet absolutt ingenting og leiligheten er full av fine detaljer som vi ikke forventet å finne i en utleieleilighet. Leiligheten er komfortabel, det er fantastisk utsikt alle veier og vi hadde nesten bare lyst å bli i leiligheten. Alt ligger til rette for noen fine dager i Roma og beliggenheten passet perfekt med kort avstand til alle attraksjoner. Det finnes mange hyggelige spisesteder i gaten og vi kommer mer enn gjerne tilbake og anbefaler dette videre til alle som skal til Roma.